তৃণমূলের পার্টি অফিসে আগুন লাগিয়ে দেওয়ার অভিযোগ আইএসএফের বিরুদ্ধে

কলকাতা: ভাঙড়ে (Bhangar) তৃণমূল কংগ্রেসের পার্টি অফিসে আগুন লাগিয়ে দেওয়ার অভিযোগ। আইএসএফের বিরুদ্ধে অভিযোগ তুলেছে শাসকদল। ঘটনাটি ভাঙড়ের চালতাবেড়িয়া অঞ্চলের ১৪১ বুথের কৃষ্ণমাটির। অভিযোগ কৃষ্ণমাটি ব্রিজের কাছে থাকা তৃণমূলের পার্টি অফিসে রাতের অন্ধকারে আগুন লাগিয়ে দেয় আইএসএফের সমর্থকরা। পার্টি অফিসে থাকা তৃণমূল নেতৃত্বের ছবি পুড়ে গিয়েছে। পুড়ে গিয়েছে পার্টি অফিসে থাকা দলের নানা সামগ্রী। অপরাধীদের উপযুক্ত শারস্তি, দাবি জানিয়েছে পঞ্চায়েত সদস্য কালাম মোল্লার। যদিও অভিযোগ অস্বীকার করে আইএসএফ জেলা পরিষদ সদস্য রাইনুর হক বলেন, অভিযোগ ভিত্তিহীন এই ঘটনার সঙ্গে আইএসএফের কোন যোগ নেয়। আইএসএফ হিংসার রাজনীতি করে না।

আরও পড়ুন: আইএসএফের পোলিং এজেন্টকে মারধরের অভিযোগ তৃণমূলের বিরুদ্ধে

খবর পেয়ে ঘটনাস্থলে পৌঁছায় কলকাতা পুলিশের ভাঙড় ডিভিশনের সৈকত ঘোষ সহ উত্তর কাশিপুর থানার বিশাল পুলিশ বাহিনী। ঘটনাস্থলে ঘটাস্থলে যান ক্যানিং পূর্বের বিধায়ক শওকত মোল্লা। দলীয় কার্যালয়ে আগুন লাগিয়ে দেওয়ার প্রতিবাদে আগামী শুক্রবার প্রতিবাদ সভার ডাক দিয়েছেন শওকত মোল্লা (Saokat Molla)। তৃণমূল কংগ্রেসের করা অভিযোগ অস্বীকার করে তৃণমূল কংগ্রেসে গোষ্ঠীদ্বন্দ্বে পার্টি অফিসে আগুন লাগিয়ে দেওয়া হয়েছে বলে দাবি করেন ভাঙড়ের আইএসএফ বিধায়ক নওশাদ সিদ্দিকী (MLA Naushad Siddiqui)।